kardosdrur/scandi-wiki huggingface dataset:
Groß Niendorf (Holsten)

Groß Niendorf er en by og en kommune i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Groß Niendorf ligger omkring 9 kilometer syd for Bad Segeberg i et udstrakt moselandskab. Byen ligger ved Bundesstraße B 432 og lidt øst for kommunen går motorvejen A 21. Groß Niendorfer Au deler byen i to dele.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Periode 1-grundstof

Et periode 1-grundstof er et grundstof, der i det periodiske system er placeret i øverste række (periode). Fælles for disse grundstoffer er, at atomerne har netop én elektronskal.

Periode 1 omfatter de to grundstoffer med de laveste atomnumre, 1 og 2, nemlig brint og helium.

Perioder i det periodiske system
Periode 2-grundstof

Et periode 2-grundstof er et grundstof, der i det periodiske system er placeret i næstøverste række (periode). Fælles for disse grundstoffer er, at atomerne har netop to elektronskaller.

Periode 2 omfatter otte grundstoffer med atomnumre, 3-10, nemlig lithium, beryllium, bor, carbon, kvælstof, ilt, fluor og neon.

Perioder i det periodiske system
Periode 3-grundstof

Et periode 3-grundstof er et grundstof, der i det periodiske system er placeret i tredje række (periode) fra oven. Fælles for disse grundstoffer er, at atomerne har netop tre elektronskaller.

Periode 3 omfatter otte grundstoffer med atomnumre, 11-18, nemlig natrium, magnesium, aluminium, silicium, fosfor, svovl, klor og argon.

Perioder i det periodiske system
Jan Svarrer

Jan Svarrer er en dansk performer, humorist og tekstforfatter, der siden 1990'erne har turneret land og rige rundt med dels sit one-mand-show og dels som en del af Bramsen, Amstrup og Svarrer og duoen Rock'n comedy med Mek Pek. Ved siden af sin optræden er Jan Svarrer en produktiv tekstforfatter, og han har de senere år haft tekster med i mange danske sommerrevyer, bl.a. Cirkusrevyen. Endelig har Svarrer udgivet to bøger, "Slem Hund" sammen med Vase & Fuglsang og Sebastian Dorset og "Alle de frække steder" i samarbejde med Claus Petterson.

Jan Svarrer er gift og har to børn.

Personer fra Danmark
Periode 4-grundstof

Et periode 4-grundstof er et grundstof, der i det periodiske system er placeret i fjerde række (periode) fra oven. Fælles for disse grundstoffer er, at atomerne har netop fire elektronskaller.

Periode 4 omfatter atten grundstoffer med atomnumre 19-36:
kalium
calcium
scandium
titan
vanadium
krom
mangan
jern
kobolt
nikkel
kobber
zink
gallium
germanium
arsen
selen
brom
krypton

Perioder i det periodiske system
Periode 5-grundstof

Et periode 5-grundstof er et grundstof, der i det periodiske system er placeret i femte række (periode) fra oven. Fælles for disse grundstoffer er, at atomerne har netop fem elektronskaller.

Periode 5 omfatter de atten grundstoffer med atomnumrene 37-54:
rubidium
strontium
yttrium
zirconium
niobium
molybdæn
technetium
ruthenium
rhodium
palladium
sølv
cadmium
indium
tin
antimon
tellur
jod
xenon

Perioder i det periodiske system
Periode 6-grundstof

Et periode 6-grundstof er et grundstof, der i det periodiske system er placeret i sjette række (periode) fra oven. Fælles for disse grundstoffer er, at atomerne har netop seks elektronskaller.

Periode 6 omfatter 32 grundstoffer med atomnumre 55-86:
cæsium
barium
lanthanum
cerium
praseodym
neodym
promethium
samarium
europium
gadolinium
terbium
dysprosium
holmium
erbium
thulium
ytterbium
lutetium
hafnium
tantalum
wolfram
rhenium
osmium
iridium
platin
guld
kviksølv
thallium
bly
bismuth
polonium
astat
radon

Perioder i det periodiske system
Periode 7-grundstof

Et periode 7-grundstof er et grundstof, der i det periodiske system er placeret i syvende række (periode) fra oven. Fælles for disse grundstoffer er, at atomerne har netop syv elektronskaller.

Periode 7 omfatter 32 grundstoffer med atomnumre 87-118 (inklusiv actiniderne):
francium
radium
actinium
thorium
protactinium
uran
neptunium
plutonium
americium
curium
berkelium
californium
einsteinium
fermium
mendelevium
nobelium
lawrencium
rutherfordium
dubnium
seaborgium
hassium
meitnerium
darmstadtium
røntgenium
copernicium
nihonium
flerovium
moscovium
livermorium
tennessin
oganesson

Perioder i det periodiske system
Byregion Herning-Ikast

Byregion Herning-Ikast  er en fremtidig forslået byregion og bosætningsbånd mellem Herning Kommune og Ikast-Brande Kommune. 

Området ville komme til at strække sig nord for jernbanen mellem Herning og Skanderborg og ved det udbygge erhvervsområdet HI-Park langs Herningmotorvejen, så Herning og Ikast i fremtiden vil smelte sammen til et stærkt kraftcenter for Midtjylland.

Derudover vil Herning og Ikast samarbejde om bosætning, erhverv, uddannelse og fritid, det gøres ved at bla at lave et grønt område mellem Hammerum og Gjellerup. 

Ligeledes vil Ikast blive udvidet mod Hammerum så Herning og Ikast smelter mere sammen, og dette område vil fokuser på at være et rekreative områder og fritidstilbud for Herning og Ikast indbygger

Kilder 

Byplanlægning i Danmark
Jylland
Drengepige

Drengepige (engelsk: tomboy) er en betegnelse for en pige eller kvinde som udviser et adfærdsmønster der anses som typisk drenget. En drengepige finder sig i højere grad tilpas i den stereotype drengerolle end den typiske pigerolle. De vælger derfor ofte en vennekreds der i højere grad består af drenge end piger. Ligeledes vælger drengepiger ofte en mere maskulin udstråling, eksempelvis ved at iklæde sig tøj der normalt henvender sig til drenge.

Mode i 1920'erne 
I 1920'erne opstod et nyt skønhedsideal blandt kvinder, som kom til udtryk gennem tøjstil og hårmode. Man dyrkede et slankt ideal ved hjælp af korte og taljeløse kjoler med enkle udskæringer samt undertøj, der kunne trykke barmen flad. I Frankrig blev stilen kendt under navnet "la garconne" (drengen), mens kvinder, der fulgte den nye stil i USA fik betegnelsen "flapper". Samtidig blev forskellige variationer af korthårsfrisurer moderne, der i USA gik under navnet "bob cut" eller "bobbed hair".

Referencer

Eksterne henvisninger 
 Den Danske Ordbog – drengepige
 LGBT Danmark - drengepige 
 Den store danske - à la garçonne 

Ord og vendinger
Børn
Køn
Huell Howser

Huell Burnley Howser (18. oktober 1945 – 7. januar 2013) var en amerikansk filmskuespiller.

Eksterne henvisninger 
 

Skuespillere fra USA
Tertial

Et tertial er et tredjedel år, eller fire måneder. Tertial er et fremmedord. Tertial er afledt af det latinske ord tertium, som betyder tredjedel. 

Tertial anvendes i visse lande, blandt andet Danmark, i forbindelse med regnskab og rapporter indenfor forretningsdrift over en vis størrelsesorden.  I Danmark kan det nævnes, at Folketinget benytter sig af denne regnskabsmåde, samtidig med månedsregnskab og årsregnskab.
Årets tre tertialer er henholdsvis:
Første tertial (latin primo): Januar til og med april.
Andet tertial (latin medio): Maj til og med august.
Tredje tertial (latin ultimo): September til og med december.

Kilder/referencer

Se også 
 Trimester
 Tertium non datur

Tidsenheder
Gluino

Indenfor for supersymmetri er en gluino (g͂), den hypotetiske symmetriske partner til en gluon. Partiklen er endnu ikke eksperimentelt påvist.

Glunio har egenskaberne lepton 0, baryon 0, og et spin på 1/2.

Referencer 

Fermioner
Hypotetiske elementarpartikler
Elektromagnetisk kraft

Elektromagnetisk kraft er interaktion, der optræder mellem partikler med en elektrisk ladning via elektromagnetiske felter. Elektromagnetisk kraft er en af de fire fundamentale naturkræfter. Det er den dominerende kraft i interaktioner mellem atomer og molekyleer.

Der skelnes mellem elektriske- og magnetiske krafter i dagligdagen, men i begge tilfælde er der dog tale om virkninger af partiklernes elektriske ladninger, hvilket overordnet kaldes for de såkaldte elektromagnetiske kræfter. Alle partikler på nær neutrinoer er elektrisk ladede og elektriske kræfter virker derfor ikke på neutrinoer. Elektromagnetisk vekselvirkning er den naturkraft vi oftest mærker til i hverdagen, det er nemlig den som virker mellem atomernes elektroner og den der er ansvarlig for bl.a. kemiske bindinger og gnidningskræfter. Partikel som formidler den elektromagnetiske kraft er fotonen, altså dvs. at når to ladede partikler påvirker hinanden med kræfter skyldes det udvekslingen af fotoner mellem dem.

Kilder 
 Vejen Til Fysik; Nielsen, Knud Erik & Fogh, Esper (Forlaget HAX, 1. udgave 2005, 4. opslag 2007)

Fysik
Tidslinje for miljømæssige begivenheder der har påvirket mennesker

Tidslinie for miljømæssige begivenheder der har påvirket mennesker. Denne artikel er oprettet under navnet "Tidslinjen for økologisk historie" og opregner begivenheder i det ydre miljø, som har påvirket begivenheder i menneskets historie. "Miljømæssige begivenheder" skal forstås i bredeste forstand: vulkanudbrud, jordrystelser, meteornedslag, orkaner, klimaændringer, vandstandsændringer osv. såvelsom ændringer, ulykker, folkevandringer, krige osv. forårsaget af mennesker selv.

.

Tiden før 10.000 f.Kr. 

Tiden fra rundt regnet 15.000 til 5.000 f.Kr. var en periode med omskiftelser og hastig og omfattende ændring i miljøet, mens planeten bevægede sig fra en istid og hen mod en varmeperiode. Havniveauet steg dramatisk (og gør det fortsat). Landområder, der havde været trykket ned, da gletsjerne blev dannet, begyndte at hæve sig igen, skove og ørkener bredte sig, og klimaet blev efterhånden mere nutidigt. Under opvarmningsperioden forekom der adskillige kulde- og varmetider, som f.eks. Ældre Dryas og det Holocæne klimaoptimum såvel som kraftigere nedbør. Dertil kom, at den pleistocæne megafauna uddøde som følge af miljømæssige og evolutionært pres fra det foranderlige klima. Det markerede begyndelsen på den kvartære uddøen, som er fortsat af mennesker ind i nutiden. Tiden fra for ca. 11.700 år siden (9.700 f.Kr.) betragtes almindeligvis som afslutningen på forhistorien (Pleistocæn, Palæolitikum, Ældre stenalder, Seneste istid) og begyndelsen på den moderne tid, som vi kender den.

10. årtusinde f.Kr.

9. årtusinde f.Kr.

8. årtusinde f.Kr.

7. årtusinde f.Kr.

6. årtusinde f.Kr.

5. årtusinde f.Kr.

4. årtusinde f.Kr.

3. årtusinde f.Kr.

2. årtusinde f.Kr.

1. årtusinde f.Kr.

1.årtusinde e.Kr.

1. århundrede

2. århundrede

3. århundrede

4. århundrede

5. århundrede

6. århundrede

7. århundrede

8. århundrede

9. århundrede

10. århundrede

2. årtusinde

11. århundrede

12. århundrede

13. århundrede

14. århundrede

15. århundrede

16. århundrede

17. århundrede

18. århundrede

19. århundrede

20. århundrede

3. årtusinde

21. århundrede

Se også 
 Civilisation
 Kultur
 Tidslinje for livets evolutionshistorie
 Geologisk tidsskala
 Jordens historie
 Verdenshistorie
 Menneskets udvikling

Noter

Eksterne links 
 Timeline of European Environmental History
 Environmental History Timeline

Miljømæssige begivenheder der har påvirket mennesker
Begivenheder
D-mol (akkord)

En D-Mol akkord er en treklang som indeholder tonerne D, F og A.

D-mol-akkord i grundstillingen, først omvending og anden omvending:

Beethovens niende symfoni er for det meste i d-mol, omend det berømte An die Freude-tema er i D-dur.

Musik
A-mol

En A-Mol er en molakkord, som indeholder tonerne A C E, hvor grundtonen er A.

Musik
Wahlstedt

Wahlstedt er en by i det nordlige Tyskland, beliggende under Kreis Segeberg i delstaten Slesvig-Holsten. Wahlstedt er 17,75 km² og huser 9397 indbyggere (pr. 31 dec. 2016). Byens borgmester hedder Matthias-Christian Bonde (CDU), og byens nummerpladetegn er SE. Byen ligger 7 km fra Bad Segeberg og 50 km fra Hamborg.

Historie 
Arkæologiske fund har vist, at området var beboet allerede i forhistorisk tid.

Wahlstedt blev første gang omtalt i et dokument i 1150. Den tidligere biskop i Oldenburg, Vicelin, bekræfter heri, at "tiendefordelingen" til kejseren Lothar III blev tildelt Segeberg kirke og hertug Heinrich ved Augustinernes kannikstift i Högersdorf. Ti landsbyer er nævnt i dette dokument, herunder en landsby kaldet "Wahlstedte". Hvorvidt Wahlstedt allerede på dette tidspunkt allerede tilhørte Augustinernes kannikstift i Högersdorf, er stadig kontroversielt, fordi Wahlstedt først officielt blev overdraget i 1192 som en gave af kejser Heinrich VI til Augustinerne i Högersdorf som besiddelse.

Under trediveårskrigen blev landsbyen Wahlstedt ødelagt af brand og efterfølgende genopbygget.

Under Napoleonskrigene i det 19. århundrede måtte Wahlstedt skiftevis udholde ophold af danske, tyske, svenske og russiske tropper.

Venskabsbyer 

Wahlstedt har to venskabsbyer, som forhandler og udveksler informationer.
 , Bjerringbro
 , Nore og Uvdal

Noter 

Byer i Kreis Segeberg
Byer i Slesvig-Holsten
Brecon Beacons

Brecon Beacons (walisisk Bannau Brycheiniog) er en bjergkæde i det sydøstlige Wales. Bjergene udgør  sammen med det omkringliggende område Brecon Beacons National Park (Parc Cenedlaethol Bannau Brycheiniog).

Bjergkæden

Bjergkæden består af bjergene syd for  Brecon. Det højeste er Pen y Fan, som med 886 moh. også er højeste top i Wales. Andre store toppe er Corn Du (873 moh.), Cribyn (795 moh.) og Fan y Bîg (719 moh.) Toppene danner en lang række i hesteskoform rundt om stedet hvor floden Taf Fechan har sit udspring, et sted kendt som Beacons Horseshoe. 

Navnet beacons betyder «varder», og viser til at det tidligere var varder på toppene for at advare mod engelske angreb.

Historie 
Bjergkæden har været beboet siden stenalderen. Fra bronzealderen findes adskillige grav-varder. Der er også eksempler rundhøje i på Fan Brycheiniog, Pen y Fan og Corn Du.
UNder den normanniske erobring blev der opført mange borge i området, heriblandt Brecon Castle og Carreg Cennen Castle der er en af de mest berømte.

Nationalparken  

Nationalparken blev oprettet i 1957, som den sidste af de tre i Wales og omfatter et areal på  1344 km², hvilket  er betydelig mere end bare bjergene, og strækker sig fra Llandeilo i vest til Hay-on-Wye i øst. 

Området er kendt for sine vandfald, som inkluderer den 27 meter høje Henrhyd-fossen og faldene ved Ystradfellte, og grotter som Ogof Ffynnon Ddu. 

Dele af parken bruges til militærøvelser. Special Air Service (SAS) er kendt for at have nogle af deres mest krævende øvelser i Brecon Beacons.

Byer og landsbyer 

 Abercrave, Aberdare, Abergavenny, Ammanford
 Brecon, Brynmawr
 Crickhowell
 Glynneath
 Hay-on-Wye, Hirwaun  
 Felinfach 
 Llandovery, Llangattock, Llangynidr, Llanwrtyd Wells
 Myddfai
 Pontypool, Pontypridd
 Sennybridge
 Talgarth, Tredegar
 Ystradgynlais

Eksterne kilder og henvisninger

 Tourist Information Brecon Beacons Park, Official Brecon Beacons Tourism Association

Wales geografi

Bjerge i Storbritannien
Stephen F. Austin

Stephen Fuller Austin (født 3. november 1793 i Wythe County i Virginia, død 27. december 1836 i Columbia (i dag West Columbia i Texas) er en amerikansk empressario, der anses som "Texas' fader" ("Father of Texas"). Han var leder af den anglo-amerikanske kolonisering af regionen. Flere steder og skoler er opkaldt efter han, blandt andet hovedstaden i Texas Austin og Austin County. 

Da Austin var 11 år gammel, sendte familien ham til Bacon Academy i Colchester i Connecticut og derefter til Transilvania University i Lexington, Kentucky, hvor han dimitterede i 1810. Herefter studerede Austin jura og planlagde at blive advokat. I en alder af 21 år sad han i den lovgivende forsamling i Missouri Territory. 

Austin blev indsat som den første udenrigsminister, da Texas blev udråbt som republik, men han sad blot to måneder i embedet inden han døde af lungebetændelse den 27. december 1836.

Eksterne links 

 Biografi ved Texas State Historical Association 

Politikere fra USA
Stellers søløve

Stellers søløve (Eumetopias jubatus) er en øresæl fra det nordlige Stillehav. Det er det eneste medlem af slægten Eumetopias og den største art af øresæler (Otariidae). Arten er opkaldt efter den tyske naturforsker Georg Wilhelm Steller, som beskrev den i 1741. Stellers søløve har tiltrukket sig betydelig opmærksomhed i de seneste årtier som følge af betydelige, uforklarede fald bestandsstørrelsen i store dele af deres udbredelsesområde i Alaska.

Kilder 

Øresæler
Arktis' fauna
Nordamerikas fauna
Huaraz

Huaraz er hovedstaden i regionen Ancash som ligger i det nordlige Peru. Byen har omtrent 127.000 indbyggere (2015). Byen har rødder til før inkariget.
 

Byer i Peru
Den Nye Stil

Den Nye Stil er debutalbummet fra den danske rapgruppe MC Einar. Albummet blev udgivet på CBS Records i 1988. Titelnummeret "Den Nye Stil" nåede 13 uger på Tjeklisten med en fjerdeplads som højeste placering. Albummet solgte omkring 35.000 eksemplarer.

Nummeret "Sogenfri rap" sampler det første allegro-stykke af efterårsdelen i De fire årstider skrevet af Antonio Vivaldis i 1725.

Trackliste 
 "Provokerer Onanerer" - 3:39
 "Sorgenfri rap" - 2:35
 "Superskufle" - 5:18
 "Slap A'" - 4:12
 "En Af Den Slags Dage" - 7:52
 "Den Nye Stil" - 3:18
 "Poptøs" - 4:49
 "Wienerbrød" - 0:54
 "MC Einar Bonusbeat" - 2:08

Referencer

Eksterne henvisninger 
 Den Nye Stil  på Discogs
 Anmeldelse fra 2013  på hiphopmedley.blogspot.dk

Album fra 1988
MC Einar-album
Debutalbum fra Danmark
Arh Dér!

Arh Dér! er det andet album fra den danske rapgruppe MC Einar. Albummet blev udgivet på CBS Records i 1989. Titelnummeret, "Arh Dér!", der sampler begyndelsen af The Monkees sang "Mary Mary" fra 1966, blev et hit for gruppen. Allerede året efter gik den dog i opløsning som følge af interne uenigheder.

Trackliste 
 "Arh Dér!" - 4:51
 "Kniber" - 4:25
 "Rimets Mester" - 3:28
 "28° Seqineqanngitsumi (28° I Skyggen)" - 2:02
 "Panik" - 5:23
 "Søndag Formiddag Blues" - 3:09
 "Hva' Fanden Er Det For En Tid At Komme På?" - 3:53
 "Bliv Ved Med At Danse" - 4:12
 "Vildmandens Wienergryde" - 2:10
 "Mette Medium" - 3:51
 "Nossefunk" - 2:31
 "Jeg Har Det Fint" - 2:58

Referencer

Eksterne henvisninger 
 Arh Dér! på Discogs

MC Einar-album
Album fra 1989
Og Såd'n Noget

Og Såd'n Noget er det det første opsamlingsalbum fra den danske rapgruppe MC Einar. Albummet blev udgivet på Pladekompagniet i 1994. Det indeholder sange fra gruppens to tidligere albums Den Nye Stil (1988) og Arh Dér! (1989).

Trackliste 
 "Hva´ Fanden Er Det For En Tid At Komme På?" - 3:52
 "Kronisk På Røven" (Remix) - 2:52
 "Provokerer Onanerer" - 3:38
 "Kniber" - 4:23
 "En Af Den Slags Dage" - 7:52
 "Søndag Formiddag Blues" (Genindspilning) -3:59
 "Arh Dér!" - 4:51
 "Slap A´" - 4:07
 "Panik" - 5:24
 "Sorgenfri Rap" - 2:27
 "Mette Medium" (Genindspilning) - 3:38
 "Poptøs" - 4:37
 "Udkrads II" - 0:57
 "Jeg Har Det Fint" - 3:00

Referencer

Eksterne henvisninger 
 ''Og Såd´n Noget!' på Discogs

MC Einar-album
Opsamlingsalbum fra 1994
Jeg Må Ha' En Coach

Jeg Må Ha' En Coach! er det første studiealbum fra den danske rapper Einar Enemark, kendt fra MC Einar, i et samarbejde med KunTakt. De fleste af teksterne er skrevet af Rune T. Kidde. Albummet blev udgivet på LongLife Records i 2011. Det modtog fire ud af seks stjerner i musikmagasinet GAFFA.

Trackliste 
 "Reality På Reality" - 3:18
 "Jeg Må Ha' En Coach!" - 4:00
 "Venus Er Skumfødt" - 4:08
 "Kloakdæksler Klapper" - 4:54
 "Pengekværnen Kværner" - 5:30
 "Forårshopper" - 4:34
 "Den Lille Pige Med Engangslighteren" - 4:52
 "Tågedansernat" - 5:55
 "Einar 2.0" - 3:29
 "Natkattetagfat" - 2:53

Referencer

Eksterne henvisninger 
 

Album fra Danmark
Jazzalbum
Album fra 2011
Åben Dine Læber

Åben Dine Læber er det andet studiealbum fra den danske rapper Einar Enemark, kendt fra MC Einar, i et samarbejde med KunTakt. Albummet blev udgivet på LongLife Records i 2016. Det modtog fem ud af seks stjerner i musikmagasinet GAFFA.

Trackliste 
 "Solhavserotik"
 "Skrot er Hot"
 "Du er Min Kildne Sommerfugl"
 "Verdenshavets Vilde Kæmpevind"
 "Havet, Sandet & mig"
 "Åben Dine Læber"
 "Elskende Fladt"
 "Gud Er Stor"
 "Om Behovet for en Ulykkespille"
 "Lyden Af Dine Skos Skridt"
 "Historien om de Kæmpestore Bryster"

Referencer

Eksterne henvisninger 
 Åben Dine Læber på Discogs

Album fra Danmark
Jazzalbum
Album fra 2016
Benedikt Carpzov

Benedikt Carpzov eller Benedict Carpzov henviser til:

 Benedikt Carpzov den ældre (1565-1624)– tysk jurist
 Benedikt Carpzov den yngre (1595-1666) – tysk jurist
 August Benedikt Carpzov (1644-1708) – tysk jurist
 Friedrich Benedict Carpzov (1649-1699) – tysk jurist
 Johann Benedikt Carpzov I (1607-1657) – tysk luthersk teolog
 Johann Benedikt Carpzov II (1639-1699) − tysk luthersk teolog
 Johann Benedikt Carpzov III (1675-1739) – tysk historiker og jurist
 Johann Benedikt Carpzov IV (1720-1803) – tysk teolog och filolog
 Samuel Benedikt Carpzov (1647-1707) – tysk luthersk teolog
Forsøg om Mennesket

Forsøg om Mennesket i IV. breve til Lord Bolingbroke () er fire epistler udgivet af Alexander Pope i 1733-1734, oversat til dansk af Christian Carl Lous i 1759. Epistlerne er et forsøg på at rationalisere eller snarere "stræbe ud i alting Guds ære at forøge" (s. 6 l. 3), en variant af John Miltons påstand i de første linjer af Paradise Lost, at han vil "retfærdiggøre Guds veje til mænd". Det beskæftiger sig med den naturlige orden, som Gud har forordnet for mennesket. Fordi mennesket ikke kan kende Guds formål, kan det ikke klage over sin position i Scala naturae og må acceptere, at "Hvad end der er, er rigtigt", et tema, der blev satiriseret af Voltaire i Candide (1759). Epistlerne havde stor betydning i udbredelsen af den "optimistiske filosofi" i hele England og resten af Europa.

Epistlerne kan findes som et samlet værk på Det Kongelige Bibliotek, både fysisk og digitalt.

Noter 

Filosofiske skrifter
Litteratur fra England
Kiiking

Kiiking er en sport hvor det handler om at gynge. Ordet "kiik" betyder på estisk "gynge"

Kiikinggynge 
En kiikinggynges arme er lavet af stål og armene fastgjort således at det er muligt at svinge 360 grader rundt om gyngens afstivende metalstang. Personen som gynger har sine fødder fastspændt så personen ikke falder af. Jo længere armene på gyngen er, desto sværer er det at fuldføre en fuld omgang, det vil sige lave en loop. Ado Kosk har patent på et design som muliggøre at forlænge gyngens skellet og arme.

Kiikingkonkurrence 
Kiikingsporten blev opfundet i Estland omkring år 1996 af Ado Kosk. Sporten går ud på at fuldføre en omdrejning på gynge med så lange gyngearme som muligt. Det nuværende rekorden som ligger på 7 meter og 3 cm blev sat af Ants Tamme i 2012.

Eksterne links

Hjemmesider 
 Kiiking
 Kiiking hos www.thecheers.org

Medier 
 Kiiking
 Most 360 revolutions on a kiiking swing ind i one minute på Youtube

Noter 

Sport i Estland
Tambov

Tambov (, ) er en by i Tambov oblast i den sydlige del af den Den Russiske Føderation ved floden Tsna. Tambov er administrativt center i oblasten og har  indbyggere. Tambov blev grundlagt i .

Sport 
 FK Tambov
 Spartak Stadion

Referencer

Eksterne henvisninger 

 Tambovs officielle hjemmeside  

Byer i Tambov oblast
Etableret i 1636
Descendants of the Sun

Descendants of the Sun er en sydkoreansk tv-drama/serie på 16 episoder (+ 3 specielepisoder). Hovedrollerne spilles af henholdsvis Song Joong-ki (Yoo Si-jin) og Song Hye-kyo (Kang Mo-yeon).

Eksterne henvisninger 
 

Sydkoreanske tv-serier fra 2010'erne
Tv-programmer fra Korean Broadcasting System
Dramaserier fra Sydkorea
Action-tv-serier
Högersdorf

Högersdorf er en by og en kommune i det nordlige Tyskland, beliggende i Amt Leezen under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Högersdorf ligger lige syd for Bad Segeberg ved motorvejen A 21 mod Bad Oldesloe og ved Bundesstraße B 432 mod Norderstedt.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg